Eräs kuuromykkä
Eräs kuuromykkä, noin 17 vuoden vanha poika, joka viettää yönsä ulkona pakkasesta välittämättä oleskelee Helsingin pitäjässä. Hän laittaa itsellensä lumimajan, niin pienen ja umpinaisen, jotta itse vaan sinne pitkällensä mahtuu. Kokoaa heiniä ja hakoja allensa, ja niiden päällä nukkuu hän yönsä hyvässä rauhassa. Suurta väkivaltaa käyttäen saadaan hän joskus sisään yötänsä viettämään. Kukaan ei tiedä hänen kotoansa, eikä nimeänsä, sillä niitä ei hän ilmoita. Osaa sievästi kirjoittaa, ja elelee armeliasten ihmisten almuilla.

[Lähde: Uusi Suometar 15.2.1890 sivu 3]

Uusi Suometar